Ehdotus Euroopan parlamentin ja neuvoston direktiiviksi erityisravinnoksi tarkoitetuista rehuista annetun neuvoston direktiivin 93/74/ETY sekä direktiivien 74/63/ETY, 79/373/ETY ja 82/471/ETY muuttamisesta



Virallinen lehti nro C 298 , 30/09/1997 s. 0010



Ehdotus: Euroopan parlamentin ja neuvoston direktiivi erityisravinnoksi tarkoitetuista rehuista annetun neuvoston direktiivin 93/74/ETY sekä direktiivien 74/63/ETY, 79/373/ETY ja 82/471/ETY muuttamisesta (97/C 298/06) KOM(97) 408 lopull. - 97/0208(COD) (Komission 28 päivänä heinäkuuta 1997 esittämä) EUROOPAN PARLAMENTTI JA UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100a artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, noudattavat perustamissopimuksen 189b artiklassa tarkoitettua menettelyä sekä katsoo, että erityisravinnoksi tarkoitetuista rehuista 13 päivänä syyskuuta 1993 annetun neuvoston direktiivin 93/74/ETY (1) ja erityisravinnoksi tarkoitettujen rehujen käyttötarkoitusten luettelosta 25 päivänä heinäkuuta 1994 annetun komission direktiivin 94/39/EY (2) hyväksymisen jälkeen markkinoille on ilmestynyt uusi "eläinten ravintolisiksi" kutsuttujen tuotteiden ryhmä, ravintolisillä pyritään myös eläinten erityisten ravintotarpeiden tyydyttämiseen, mutta niitä ei voi niiden luonteen, koostumuksen ja antotavan vuoksi katsoa direktiivin 93/74/ETY mukaiseksi erityisravinnoksi; tämän vuoksi on syytä laajentaa direktiivin 93/74/ETY soveltamisalaa tähän uuteen tuoteryhmään ja ottaa sen osalta käyttöön erityisravinnon hyväksymistä ja kaupan pitämistä koskevia säännöksiä vastaavat säännökset, tämän johdosta on syytä muuttaa myös direktiivi 94/39/EY direktiivin 93/74/ETY soveltamisalan eläinten ravintolisiin laajentamisen huomioon ottamiseksi, koska eläinten ravintolisiä ei voi katsoa rehuseoksiksi, rehuseosten pitämisestä kaupan 2 päivänä huhtikuuta 1979 annetun neuvoston direktiivin 79/373/ETY (3) yleiset säännökset eivät koske niitä; tämän vuoksi on syytä säätää näihin tuotteisiin sovellettavista päällysmerkintöjä ja pakkausta koskevista säännöistä, kaikki tiettyyn erityiseen ravitsemukselliseen tavoitteeseen pyrkivään, uudentyyppiseen rehuun liittyvät hyväksynnät edellyttävät, että tuotteen koostumus, anto- ja käyttötapa on tarkastettu etukäteen, jotta varmistuttaisiin, että tuote vastaa tehokkaasti eläinryhmien, joille ne on suunnattu, erityisiä ravitsemuksellisia tarpeita; tämän tarkastelun helpottamiseksi jäsenvaltioilla ja komissiolla olisi oltava asiakirjat, joihin sisältyvät tuotteen suotuisaa vaikutusta kyseiselle eläinluokalle osoittavat tieteelliset ja tekniset tiedot; komissio voi vahvistaa päälinjat, joiden mukaan nämä asiakirjat esitetään, jos tämä osoittautuu tarpeelliseksi, muita yhteisön sääntelyn säännöksiä sovelletaan tarpeen mukaan eläinten erityisravinnoksi tarkoitettuihin rehuihin ja eläinten ravintolisiin erityisesti lisäaineiden käytön osalta; rehujen lisäaineista 23 päivänä marraskuuta 1970 annettuun direktiiviin 70/524/ETY (4) on kuitenkin syytä ottaa käyttöön erityisiä säännöksiä tuotteita saavien eläinten erityistarpeiden huomioon ottamiseksi; eläinten ravintolisiä valmistavat laitokset on myös syytä saattaa tiettyjen rehualan tuotantolaitosten ja välittäjien hyväksymis- ja rekisteröintimenettelyssä sovellettavista vaatimuksista ja yksityiskohtaisista säännöistä ja direktiivien 70/524/ETY, 74/63/ETY, 79/373/ETY ja 82/471/ETY muuttamisesta 22 päivänä joulukuuta 1995 annetussa neuvoston direktiivissä 95/69/EY (5) säädettyjen esiseosten valmistajia koskevien säännösten alaisiksi, ja ottaen huomioon direktiiviin 93/74/ETY tehtävien muutosten huomattava lukumäärä selkeyden ja järkiperäisyyden vuoksi tämän direktiivin teksti olisi korvattava uudella tekstillä, OVAT ANTANEET TÄMÄN DIREKTIIVIN: 1 artikla Muutetaan direktiivi 93/74/ETY seuraavasti: 1) Korvataan direktiivin otsikko seuraavasti: "Neuvoston direktiivi 93/74/ETY, annettu 13 päivänä syyskuuta 1993, erityisravinnoksi tarkoitetuista rehuista ja eläinten ravintolisistä". 2) Korvataan direktiivin 1-13 seuraavasti: "1 artikla 1. Tämä direktiivi koskee erityisravinnoksi tarkoitettuja rehuja ja eläinten ravintolisiä. 2. Jäsenvaltioiden on säädettävä, että a) erityisravinnoksi tarkoitetut rehut voidaan saattaa markkinoille ainoastaan, jos: - ne täyttävät 3 artiklassa tarkoitetut vaatimukset, - ne on merkitty 6 artiklan mukaisesti, ja - niiden käyttötarkoitus on ilmoitettu direktiivin 94/39/ETY liitteen B osassa olevassa luettelossa ja ne täyttävät muut tämän luettelon säännökset. b) eläinten ravintolisät voidaan saattaa markkinoille ainoastaan, jos: - ne täyttävät 3 artiklassa tarkoitetut vaatimukset, - ne on merkitty 7 artiklan mukaisesti, - niiden käyttötarkoitus on ilmoitettu 8 artiklan mukaisesti laaditussa luettelossa, ja ne täyttävät muut tämän luettelon säännökset. 2 artikla 1. Tässä direktiivissä tarkoitetaan: a) `rehuilla`: suun kautta tapahtuvaan eläinten ruokintaan tarkoitettuja kasvi- tai eläinperäisiä tuotteita sellaisenaan, tuoreena tai säilöttynä ja niiden teollisia johdannaisia sekä orgaanisia tai epäorgaanisia aineita, käytettynä yksinään tai seoksessa, riippumatta siitä sisältävätkö ne lisäaineita; b) `rehuseoksilla`: suun kautta tapahtuvaan eläinten ruokintaan tarkoitettuja kasvi- tai eläinperäisten tuotteiden seoksia sellaisenaan, tuoreena tai säilöttynä ja niiden teollisia johdannaisia sekä orgaanisia tai epäorgaanisia aineita seoksena, joka on täysrehua tai tiivistettä, riippumatta siitä sisältääkö se lisäaineita; c) `erityisravinnoksi tarkoitetuilla rehuilla`: rehuseoksia, jotka erityisen koostumuksensa tai erityisen valmistusmenetelemänsä vuoksi erottuvat selvästi sekä tavallisista että lääkkeitä sisältävien rehujen valmistusta, markkinoille saattamista ja käyttöä koskevista vaatimuksista yhteisössä 26 päivänä maaliskuuta 1990 annetussa neuvoston direktiivissä 90/167/ETY (2) määritellyistä tuotteista ja jotka kuvataan tuotteiksi, joiden tarkoituksena on täyttää tiettyjä erityisiä ravitsemuksellisia tarpeita, d) `eläinten ravintolisillä` riippumatta siitä, sisältävätkö ne rehuaineita, suun kautta annettaviksi tarkoitettuja lisäaineseoksia tai lisäaineiden ja tietyistä eläinten ruokinnassa käytettävistä tuotteista 30 päivänä kesäkuuta 1982 annetussa neuvoston direktiivissä 82/471/ETY (3) sallittujen tuotteiden seoksia, joiden tarkoitus on tyydyttää erityisissä karjankasvatus- tai elinolosuhteissa olevien eläinten väliaikaisia ja erityisiä ravitsemuksellisia tarpeita tai saavuttaa erityisiä ravitsemuksellisia tarkoituksia ja joita ei niiden luonteen, koostumuksen ja antotavan vuoksi voida katsoa lisärehuiksi, e) `erityisellä ravitsemuksellisella tarkoituksella` tarkoitusta, joka tyydyttää sellaisten lemmikki- ja tuotantoeläinryhmien erityisiä ravitsemuksellisia tarpeita, joiden ruoansulatusjärjestelmä, imeytymisjärjestelmä tai aineenvaihdunta on häiriintynyt tai saattaa häiriintyä väliaikaisesti tai lopullisesti ja jotka tästä syystä voivat hyötyä terveydentilaansa soveltuvien rehujen antamisesta. 2. Muita yhteisön lainsäädännön rehualan määritelmiä sovelletaan tarpeen mukaan. 3 artikla Jäsenvaltioiden on säädettävä, että 1 artiklan 1 kohdassa tarkoitettujen rehujen ja eläinten ravintolisien laadun tai koostumuksen on oltava sellainen, että ne soveltuvat siihen erityiseen ravitsemukselliseen tarkoitukseen, johon ne on tarkoitettu. 4 artikla Tätä direktiiviä sovelletaan, jollei sen erityisistä säännöksistä muuta johdu, sen rajoittamatta, mitä yhteisön säännöksissä säädetään erityisesti seuraavista: a) rehuseokset, b) rehuissa käytettävät lisäaineet, c) haitalliset aineet ja tuotteet eläinten ruokinnassa, d) tietyt eläinten ruokinnassa käytettävät tuotteet, e) rehuaineet, f) tiettyjen rehualan tuotantolaitosten ja välittäjien hyväksymis- ja rekisteröintimenettely. 5 artikla Jäsenvaltioiden on säädettävä, että eläinten ravintolisiä voidaan pitää kaupan ainoastaan suljetuissa pakkauksissa tai säiliöissä. Jäsenvaltioiden on säädettävä, että pakkaukset tai säiliöt on suljettava siten, että kiinnitys tuhoutuu avattaessa eikä sitä voida käyttää uudelleen. 6 artikla Rehuseosten pitämisestä kaupan 2 päivänä huhtikuuta 1979 annetun neuvoston direktiivin 79/373/ETY 5 artiklassa säädettyjen merkintöjä koskevien säännösten lisäksi jäsenvaltioiden on annettava säännökset seuraavista: 1. jäljempänä olevat täydentävät maininnat on merkittävä 1 artiklan 1 kohdassa tarkoitettujen rehujen pakkauksessa, säiliössä tai etiketissä olevaan, tähän tarkoitukseen varattuun kohtaan: a) maininta `erikoisruokavalio` rehun nimen lisäksi, b) tarkka käyttötarkoitus eli rehun erityinen ravitsemuksellinen tarkoitus, c) tiedot rehun tärkeistä ravitsemuksellisista ominaisuuksista, d) direktiivin 94/39/EY liitteen 4 sarakkeessa ja tarvittaessa 6 sarakkeessa olevat tiedot ja erityistä ravitsemuksellista tarkoitusta koskevat tiedot, e) rehun suositettu käyttöaika. Edellä a-e alakohdassa tarkoitettujen tietojen on vastattava direktiivin 94/39/EY liitteessä olevan käyttötarkoitusten luettelon sisältöä sekä 8 artiklan 3 kohdan mukaisesti vahvistettuja yleisiä säännöksiä; 2. myös muita kuin 1 kohdassa tarkoitettuja tietoja voidaan antaa niille tarkoitetussa kohdassa, jos niistä on säädetty 8 artiklan 1 kohdassa; 3. edellä 1 artiklan 1 kohdassa tarkoitettujen rehujen merkinnöissä voidaan viitata erityiseen patologiseen tilaan, jos tämä tila vastaa 8 artiklan 1 kohdan mukaisesti laaditussa käyttötarkoitusten luettelossa määriteltyä ravitsemuksellista tarkoitusta, sanotun kuitenkaan rajoittamatta direktiivin 79/373/ETY 5e artiklan säännösten soveltamista; 4. edellä 1 artiklan 1 kohdassa tarkoitettujen rehujen etiketissä tai käyttöohjeissa on oltava maininta `Suositetaan asiantuntijan lausunnon pyytämistä ennen käyttöä`; Direktiivin 94/39/EY liitteessä olevassa käyttötarkoitusten luettelossa voidaan kuitenkin määrätä, että tämä maininta korvataan määriteltyjen erikoisruokavalioon kuuluvien rehujen osalta suosituksella pyytää ennakolta eläinlääkärin lausunto; 5. direktiivin 79/373/ETY 5c artiklan kohdan säännöksiä sovelletaan myös 1 artiklan 1 kohdassa tarkoitettuihin rehuihin, jotka on tarkoitettu muille kuin lemmikkieläimille; 6. edellä 1 artiklan 1 kohdassa tarkoitettujen rehujen merkinnöissä voidaan lisäksi ilmoittaa yksi tai useampi rehulle tyypillinen ravintoaine tai sen alhainen pitoisuus. Tässä tapauksessa ravintoaineen tai ravintoaineiden vähimmäis- tai enimmäispitoisuus ilmaistuna prosentteina rehun painosta on merkittävä selvästi ilmoitettujen ravintoaineiden luetteloon; 7. maininta `erikoisruokavalio` varataan ainoastaan 1 artiklan 1 kohdassa tarkoitetuille rehuille; Muut maininnat kuin `erikoisruokavalio` ovat kiellettyjä rehujen merkinnöissä ja kuvauksessa; 8. sen estämättä, mitä direktiivin 79/373/ETY 5c artiklan 3 kohdassa säädetään, ilmoitus aineksista voidaan antaa jakamalla eri ainekset luokkiin, vaikka muutamien ainesten ilmoittaminen erityisnimensä mukaisesti vaaditaan osoittamaan rehun ravitsemukselliset ominaisuudet. 7 artikla 1. Jäsenvaltioiden on säädettävä, että eläinten ravintolisiä voi pitää kaupan ainoastaan, jos tiedot, jotka velvoittavat yhteisöön sijoittautuneita tuottajia, pakkaajia, maahantuojia myyjiä sekä jälleenmyyjiä, on merkitty näkyvästi, selvästi ja pysyvästi pakkaukseen, säiliöön tai näihin kinnitettyyn etikettiin niille tarkoitettuun kohtaan: a) maininta `eläinten ravintolisä`, b) ravintolisän tarkka käyttötarkoitus eli rehun erityinen ravitsemuksellinen tarkoitus ja eläinlaji tai -ryhmä, jolle ravintolisä on tarkoitettu, c) tiedot ravintolisän tärkeistä ravitsemuksellisista ominaisuuksista, d) liitteen 4 sarakkeessa ja tarvittaessa 6 sarakkeessa olevat tiedot, e) ravintolisän suositettu käyttöaika, f) käyttöohje, jonka avulla ravintolisää voidaan käyttää oikein, g) tässä kohdassa tarkoitetuista tiedoista vastaavan henkilön nimi tai toiminimi sekä osoite ja kotipaikka, h) nettomäärä, joka kiinteiden tuotteiden osalta ilmaistaan massan yksikkönä ja nestemäisten tuotteiden osalta tilavuuden tai massan yksikkönä, i) valmistuspäivä, j) takuun viimeinen päivä tai säilyvyyden kesto valmistuspäivästä alkaen, k) erän viitenumero, l) direktiivin 95/69/EY 5 artiklan mukaisesti laitokselle annettu hyväksymisnumero. Edellä a-e alakohdassa tarkoitettujen tietojen on vastattava liitteen mukaisesti vahvistettavan käyttötarkoitusten luettelon sisältöä sekä 8 artiklan 2 kohdan mukaisesti vahvistettavia yleisiä säännöksiä; 2. Kun muiden yhteisön sääntelyn rehualan säännösten mukaan vaaditaan vähimmäissäilyvyyden päivämäärän merkitsemistä, merkitään näistä ainoastaan yksi eli se, joka päättyy ensimmäisenä; 3. Myös muita kuin 1 kohdassa tarkoitettuja tietoja voidaan antaa niille tarkoitetussa kohdassa, jos niistä säädetään 8 artiklan 2 kohdassa. 4. Edellä 1 artiklan 1 kohdassa tarkoitettujen rehujen etiketissä tai käyttöohjeissa on oltava maininta `Suositetaan asiantuntijan lausunnon pyytämistä ennen käyttöä`; Liitteen mukaisesti vahvistettavassa käyttötarkoitusten luettelossa voidaan kuitenkin määrätä, että tämä maininta korvataan määriteltyjen erikoisruokavalioon kuuluvien ravintolisien osalta suosituksella pyytää ennakolta eläinlääkärin lausunto; 5. Ravintolisän etikettien merkinnöistä vastaava taho voi toimittaa muut kuin tässä artiklassa säädetyt tiedot, jos: - näiden tietojen tarkoitus ei ole ilmoittaa muita ravintoainepitoisuuksia kuin ne, joiden ilmoittamisesta säädetään 1 kohdan d alakohdassa; - näillä tiedoilla ei johdeta käyttäjää harhaan erityisesti kertomalla ravintolisällä olevan vaikutuksia ja ominaisuuksia, joita sillä ei ole tai antamalla ymmärtää ravintoaineella olevan erityisominaisuuksia, joita kuitenkin on kaikissa samankaltaisissa tuotteissa; - näillä tiedoilla ei viitata taudin ehkäisemiseen, hoitamiseen tai parantamiseen liittyviin ominaisuuksiin; näillä tiedoilla voidaan kuitenkin viitata erityiseen patologiseen tilaan siinä määrin kuin tämä tila vastaa 8 artiklan 2 kohdan mukaisesti laaditussa käyttötarkoitusluettelossa määriteltyjä ravitsemuksellisia tarkoituksia; - nämä tiedot liittyvät puolueettomiin tai mitattavissa oleviin osatekijöihin, jotka voidaan perustella; - nämä tiedot on erotettu kaikista tässä artiklassa tarkoitetuista merkinnöistä. 8 artikla Luettelo erityisiin ravitsemuksellisiin tarkoituksiin tarkoitettuja rehuja koskevista käyttötarkoituksista ja eläinten ravintolisien käyttötarkoituksista vahvistetaan tapauksen mukaan liitteen A ja B osissa esitettyjen mallin mukaisesti 12 artiklassa säädettyä menettelyä noudattaen ja seuraavien säännösten mukaisesti: 1. Ravitsemuksellisiin tarkoituksiin tarkoitettujen rehujen osalta sovelletaan direktiivissä 94/39/EY laadittua luetteloa. Luetteloon kuuluu: - 6 artiklan 1 alakohdan b, c, d ja e alakohdassa tarkoitetut tiedot sekä - tarvittaessa 6 artiklan 2 alakohdassa ja 6 artiklan 4 alakohdan toisessa alakohdassa tarkoitetut tiedot; 2. Luettelo eläinten ravintolisien käyttötarkoituksista vahvistetaan viimeistään 30 päivänä kesäkuuta 1999. Siihen kuuluu: - 7 artiklan 1 kohdan b, c, d ja e alakohdassa tarkoitetut tiedot sekä - tarvittaessa 7 artiklan 2 kohdassa ja 6 artiklan 4 kohdan toisessa alakohdassa tarkoitetut tiedot; 3. Edellä 1 ja 2 kohdassa tarkoitettujen tietojen, mukaan lukien sallitut pitoisuuspoikkeamat, soveltamista koskevat yleiset säännökset voidaan laatia; 4. Tämän artiklan säännösten mukaisesti toteutettuja toimenpiteitä voidaan muuttaa tieteen ja tekniikan tietämyksen kehityksen mukaisesti. 9 artikla 1. Jäsenvaltioiden on huolehdittava 8 artiklassa säädettyjen luettelojen laatimisen yhteydessä siitä, että hakemus ja asiakirjat osoitetaan virallisesti jäsenvaltioille ja komissiolle erityisravinnoksi tarkoitettujen rehujen ja eläinten ravintolisien käyttötarkoituksen perustelemiseksi. 2. Komissio voi 12 artiklassa säädetyn menettelyn mukaisesti vahvistaa suuntaviivat, joiden mukaan 1 kohdassa tarkoitetut asiakirjat laaditaan. 10 artikla Jäsenvaltioiden on huolehdittava siitä, että 1 artiklan 1 kohdassa tarkoitettuihin rehuihin ja eläinten ravintolisiin ei kohdistu tämän direktiivin säännöksiin liittyvistä syistä minkäänlaisia muita kaupan pitämistä koskevia rajoituksia kuin ne, joista tässä direktiivissä säädetään. 11 artikla 1. Jos jäsenvaltio toteaa, että 1 artiklan 1 kohdassa tarkoitetun rehun tai eläinten ravintolisän käyttö tai niiden käyttö säädettyjen edellytysten mukaisesti on vaaraksi eläinten tai ihmisten terveydelle taikka ympäristölle, sen on yksityiskohtaisin perusteluin ilmoitettava tästä komissiolle viipymättä. 2. Komissio aloittaa niin pian kuin mahdollista 12 artiklassa säädetyn menettelyn toteuttaakseen tarvittaessa aiheelliset toimenpiteet. 12 artikla 1. Jos tässä artiklassa säädettyä menettelyä on noudatettava, komissiota avustaa päätöksellä 70/372/ETY perustettu pysyvä rehukomitea, jäljempänä `komitea`, joka toimii neuvoa-antavana elimenä. 2. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. 3. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. 4. Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. 13 artikla Edellä 1 artiklan 1 kohdassa tarkoitettujen rehujen ja eläinten ravintolisien tehokkaan virallisen tarkastuksen varmistamiseksi sovelletaan seuraavia erityisiä säännöksiä: 1. jäsenvaltioiden on toteutettava kaikki tarvittavat toimenpiteet sen varmistamiseksi, että rehut tarkastetaan virallisesti ainakin näytteitä ottamalla sen todentamiseksi, että tämän direktiivin säännöksiä noudatetaan valmistettaessa tai pidettäessä rehuseoksia kaupan; 2. tarvittaessa toimivaltaisella viranomaisella on oltava valtuudet pyytää kaupan pitämisestä vastuussa olevaa esittämään sellaiset tiedot, jotka osoittavat rehujen ja eläinten ravintolisien olevan tämän direktiivin säännösten mukaisia. Jos nämä tiedot on julkaistu helposti saatavilla olevassa julkaisussa, viittaus tähän julkaisuun on riittävä. (2) EYVL L 92, 7.4.1990, s. 42. (3) EYVL L 213, 21.7.1982, s. 8.". 3. Korvataan direktiivin liite seuraavasti: "LIITE OSA A (8 artiklan mukaisesti laadittavan erityisravinnoksi tarkoitettujen rehujen käyttötarkoitusluettelon malli) >TAULUKON PAIKKA> OSA B (8 artiklan mukaisesti laadittavan eläinten ravintolisien käyttötarkoitusluettelon malli) >TAULUKON PAIKKA> " 2 artikla Muutetaan jäljempänä mainitut direktiivit seuraavasti: 1) lisätään haitallisten aineiden ja tuotteiden suurimmista sallituista pitoisuuksista rehuissa 17 päivänä joulukuuta 1973 annetun neuvoston direktiivin 74/63/ETY (6) 1 artiklan 2 kohtaan alakohta seuraavasti: "f) erityisravinnoksi tarkoitettuja rehuja ja eläinten ravintolisiä"; 2) direktiivissä 79/373/ETY: a) lisätään 1 artiklan 2 kohtaan alakohta seuraavasti: "h) erityisravinnoksi tarkoitettuja rehuja ja eläinten ravintolisiä." b) korvataan 5e artiklan toisen kohdan ensimmäinen luetelmakohta seuraavasti: "- tarkoituksena ei ole ilmoittaa muita ravintoaineita tai niiden pitoisuuksia kuin ne, joiden ilmoittamisesta säädetään tämän direktiivin 5 artiklassa tai erityisravinnoksi tarkoitetuista rehuista ja eläinten ravintolisistä 13 päivänä syyskuuta 1993 annetun neuvoston direktiivin 93/74/ETY (2) artiklan 2 alakohdassa; (2) EYVL L 237, 22.9.1993, s. 23."3) lisätään tietyistä eläinten ruokinnassa käytettävistä tuotteista 30 päivänä kesäkuuta 1982 annetun neuvoston direktiivin 82/471/ETY 1 artiklan 2 kohtaan alakohta seuraavasti: "f) erityisravinnoksi tarkoitettuja rehuja ja eläinten ravintolisiä". 3 artikla 1. Jäsenvaltioiden on saatettava tämän direktiivin edellyttämät lait, asetukset ja hallinnolliset määräykset voimaan viimeistään 30 päivänä kesäkuuta 1999. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiivin tai niihin on tehtävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 4 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 5 artikla Tämä direktiivi on osoitettu kaikille jäsenvaltioille. (1) EYVL L 237, 22.9.1993, s. 23. (2) EYVL L 207, 10.8.1994, s. 20. (3) EYVL L 86, 6.4.1979, s. 30. (4) EYVL L 270, 14.12.1970, s. 1. (5) EYVL L 332, 30.12.1995, s. 15. (6) EYVL L 38, 11.2.1974, s. 31. VASTAAVUUSTAULUKKO >TAULUKON PAIKKA>